2017. szeptember 25. hétfőEufrozina, Kende
2017. június 19. 15:36, utolsó frissítés: 2017. június 21. 10:01
Újra mûködhet a székelyföldi Csomád-vulkán, aminek a helyén a Szent Anna-tó is kialakult - írják friss kutatásokra alapozva a Magyar Tudományos Akadémia honlapján. Az MTA-ELTE Vulkanológiai Kutatócsoport munkatársai most a szén-dioxid kiáramlását mérték meg a Kárpát-medence legfiatalabb vulkánjának területén. Méréseik szerint évente minimálisan 8700 tonna szén-dioxid jön a talajon keresztül a felszínre, ez hasonló a hosszan szunnyadó vulkánok kibocsátásához.
A Csomád-vulkán
A kutatócsoport két, vulkáni gázokra specializált munkatársa, Kis Boglárka-Mercédesz és Artur Ionescu a népszerû turistacélpontnál, az Apor lányok feredõjénél és Lázárfalva mellett mérte nagy felbontásban a talajon keresztül kiáramló gáz mennyiségét. További 22 helyen mérték a gázkiáramlást, amibõl meg lehetett becsülni a mélybõl feljövõ és felszínre jutó szén-dioxid éves mennyiségét.
A szén-dioxid-gázok izotóp-összetétele arra utal, hogy részben magmás eredetûek, és feltételezhetõ, hogy a földkéreg alsó részén lévõ magmás testbõl származnak.
Szén-dioxid-kiáramlás az Apor lányok feredõje nevû területen (Fotó: Harangi Szabolcs)
A Kárpát-medence vulkáni területein ez volt az elsõ ilyen, modern eszközökkel végzett mérés a szén-dioxid-kiáramlás meghatározására. A további kutatások célja, hogy a szén-dioxid-gázok kémiai összetétele alapján pontosítani lehessen a mélybeli magmával való kapcsolatot, továbbá a havi rendszerességgel végzett mérések alapján információt lehessen kapni a kiáramlás éves idõbeli eloszlásáról és a földrengésekkel való esetleges kapcsolatáról.
A Csomád vulkán 32 ezer éve tört ki utoljára, azonban számos megfigyelés utal arra, hogy nem tekinthetõ inaktív tûzhányónak. Az MTA-ELTE Vulkanológiai Kutatócsoport korábbi kutatásából már kiderült, hogy a földkéregben van még olvadéktartalmú magma. Ez akár azt is jelentheti, hogy a jövõben a vulkán ismét mûködésbe lép. A vulkánkitörések idejének meghatározása során kiderült, már voltak ilyen hosszú, több tízezer éves nyugalmi idõszakok a vulkán életében.
A kutatócsoport tanulmánya a Journal of Volcanology and Geothermal Research folyóiratban jelent meg. (hírszerk.)
Magyar kutatók aktív vulkánt találtak a Székelyföldön
Teljesen 31 Egyfolytában a Facebookon lógok 18 Csak mert muszáj, de szívesen lemondanék róla 46 A játékokkal sok idõt eltöltök 8 Nem veszem elõ, csak ha telefonálok 81 Nincs is mobilom 4 Ki kérdezi? 32
3 Marosvásárhely: õrizetbe vették Benedek Imre fõorvost